Cuneiform Tablet Kt 94/k 774 (AKT 6b 352)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma i-ku-pí-a-ma dan-a-šur ù ša-lim-wa-ar-dí-ma a-na en-um-a-šur qí-bi-ma 2 GÚ URUDU SIG₅ dan-a-šur iš-qú-ul-ni-a-tí 3 ša-áb-ra-tim lá iš-bi-ir-ma 15 GÍN ša-qá-lá-am qá-bi nu-ša-aḫ-li-il₅ ṭup-pu-šu šé-bi-lam 3 GÚ URUDU SIG₅ i ší-im AN.NA-kà ù TÚG.ḪI-tí-kà 5 GÚ URUDU SIG₅ ku-nu-ki-ni šu-nu-nu na-áš-a-ku-um URUDU ša ki-ma sá-li-a né-ri-iš-ma ta-dá-na-am lá i-mu-ú a-du-um lu-lá-im ša ta-áš-pu-ra-ni lu-lá-um lá-šu a-dí 5 u₄-me ša-lim-wa-ar-dí i-za-ku-ma ni-ṭá-ra-dam 3 ma-na URUDU a qá-tí-šu ni-dí-in